SAID lê op nog horings beslag by lughawe | Netwerk24
SAID lê op nog horings beslag by lughawe
Deur Ügen Vos 24 Mei 2017 10:26
Die Suid-Afrikaanse Inkomstediens (SAID) het Maandag die tweede keer in een week op renosterhorings beslag gelê.
Sandile Memela, SAID-woordvoerder, sê die renosterhoring ter waarde van sowat R1,7 miljoen is Maandag by die O.R. Tambo-lughawe in Johannesburg onderskep.
Dit volg kort op die hakke van nog ’n vrag renosterhorings van sowat 7 kg wat Donderdag deur doeanebeamptes by dié lughawe onderskep is.
Volgens Memela het doeanebeamptes die vrag skandeer en besef dit bevat moontlik renosterhorings.
Die nege renosterhorings, wat in verskillende groottes gesny is, weeg sowat 13,2 kg en was volgens Memela na Hongkong onderweg.
Die renosterhorings is vir verdere ondersoek aan die polisie en die Valke oorhandig.
Meer oor: O.R. Tambo | By | Op | Lughawe | Nog | Said
Chinees erken hy wou 18 renosterhorings smokkel
Reuse-horingdiefstal; binnemense dalk betrokke
Valke sê R3 mjd. se renosterhoring moontlik ‘van binne’ gesteel
Chinese in Namibië gevang met horings